CELEX: E2012C0265
Language: hu
Date: 2012-07-05 00:00:00
Title: Az EFTA Felügyeleti Hatóság 265/12/COL határozata ( 2012. július 5. ) a Norvégia által benyújtott, a vízi állatokban előforduló, felsorolt egzotikus betegségekre vonatkozó készenléti terv jóváhagyásáról

8.11.2012   
            
            
               HU
            
            
               Az Európai Unió Hivatalos Lapja
            
            
               C 340/4
            
         AZ EFTA FELÜGYELETI HATÓSÁG 265/12/COL HATÁROZATA
   (2012. július 5.)
   a Norvégia által benyújtott, a vízi állatokban előforduló, felsorolt egzotikus betegségekre vonatkozó készenléti terv jóváhagyásáról
   2012/C 340/03
   AZ EFTA FELÜGYELETI HATÓSÁG,
   tekintettel az EGT–megállapodás I. melléklete I. fejezetének 3.1 részének 8a. pontjában említett jogi aktusra,
   A Tanács helyesbített és módosított 2006/88/EK irányelve (2006. október 24.) a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről (1)
   
   tekintettel a 259/12/COL testületi döntésre, amely felhatalmazza az illetékes testületi tagot e határozat elfogadására,
   mivel:
   A 2006/88/EK irányelv 47. cikkének (1) bekezdésével összhangban Norvégia készenléti tervet dolgozott ki a vízi állatokban előforduló, felsorolt betegségekre vonatkozóan.
   2011. június 30-án a 2006/88/EK irányelv 47. cikkének (4) bekezdésének előírása szerint Norvégia benyújtotta a Hatósághoz a készenléti tervet jóváhagyásra.
   A Hatóság az Európai Bizottsággal történő szoros együttműködésben megvizsgálta a vízi állatokban előforduló, felsorolt egzotikus betegségekre vonatkozó készenléti tervet.
   Továbbá 2012. áprilisban a Hatóság a készenléti tervre vonatkozó helyszíni szemlét tartott Norvégiában.
   A Hatóság Norvégiában tartott helyszíni szemléjén végzett megfigyelés és vizsgálat kimutatta, hogy a Norvégia által benyújtott készenléti terv teljesíti a 2006/88/EK irányelv 47. cikkében és VII. mellékletében szereplő előírásokat.
   A Hatóság 259/12/COL határozatával a munkáját segítő EFTA állat-egészségügyi bizottsághoz utalta az ügyet. A bizottság egyhangúlag elfogadta a Hatóság által benyújtott javaslatot. Az e határozatban előírt intézkedések tehát összhangban vannak az EFTA Felügyeleti Hatóság munkáját segítő EFTA állat-egészségügyi bizottság egyhangú véleményével, és az intézkedések végleges szövege változatlan marad.
   Ezért helyénvaló a Norvégia által benyújtott, a vízi állatokban előforduló, felsorolt egzotikus betegségekre vonatkozó készenléti terv jóváhagyása,
   ELFOGADTA EZT A HATÁROZATOT:
   1. cikk
   A Norvégia által benyújtott, a vízi állatokban előforduló, felsorolt egzotikus betegségekre vonatkozó készenléti tervet az EFTA Felügyeleti Hatóság jóváhagyja.
   2. cikk
   Ez a határozat 2012. július 5-én lép hatályba.
   3. cikk
   Ennek a határozatnak Norvégia a címzettje.
   4. cikk
   Ez a határozat angol nyelven hiteles.
   
      Kelt Brüsszelben, 2012. július 5-én.
      
         
            az EFTA Felügyeleti Hatóság részéről
         
         Sverrir Haukur GUNNLAUGSSON
         
            testületi tag
         
         Florence SIMONETTI
         
            megbízott igazgató
         
      
   
   
      (1)  HL L 328, 2006.11.24., 14. o., valamint 32. EGT–kiegészítés 2010.6.17., 1. o. izlandi nyelven, és 35. EGT–kiegészítés 2011.6.23., 44. o. norvég nyelven.